open-index/open-wikipedia-markdown huggingface dataset:
குழந்தை இராமர் (திருவுருவச்சிலை)

**குழந்தை இராமர் உருவச் சிலை** அல்லது **பால ராமர் உருவச் சிலை** ' என்பது இராமரின் குழந்தை வடிவமாகும்.  இது இந்து சமயக் கடவுளான விஷ்ணுவின் ஏழாவது அவதாரமாகும். இது உலகின் மூன்றாவது பெரிய கோயிலான அயோத்தி இராமர் கோயிலின் மூலவர் குழந்தை இராமர் ஆவார்.
குழந்தை  இராமர் சிலை 22 சனவரி 2024 அன்று இந்தியப் பிரதமர் நரேந்திர மோதி தலைமையில்  பிராணப் பிரதிட்டை செய்யப்பட்டது.இக்கோயிலின் மூலவரான 5 வயது குழந்தை இராமரின் உருவச் சிலை,.இளவரசர் போல உடை மற்றும் கிரீடம் அணிந்து, ஆபரணங்களால் அலங்கரிக்கப்பட்டது. இச்சிலை இது ஒரே கருங்கலால் செதுக்கப்பட்டுள்ளது மற்றும் 51 அங்குலம் உயரம் கொண்டது. பால இராமர் ஒரு  கையில் *கோதண்டம்* எனும் வில் மற்றும் அம்பை ஆயுதமாக ஏந்தியுள்ளது. 

குழந்தை இராமரின் சிலை மைசூரைச் சேர்ந்த சிற்பக் கலைஞரான  *அருண் யோகிராஜ்* என்பவர் தலைமையில் கருங்கல்லால் நிறுவப்பட்டது. இராம நவமி அன்று குழந்தை இராமர் சிலையின் நெற்றியில் சூரியக் கதிர்கள் படும் வண்ணம் கட்டிடக்கலை நிறுவப்பட்டுள்ளது.

இராமர் இந்து சமயத்தின் முக்கிய தெய்வங்களில் ஒருவர். பாரம்பரியமாக இந்துக்கள் விஷ்ணுவின் ஏழாவது அவதாரமாக இராமர் கருதப்படுகிறார். இந்தக் கோயில் இந்தியாவின் உத்தரப் பிரதேச மாநிலத்தின்  அயோத்தியில் உள்ள இராம ஜென்ம பூமியில் அமைந்துள்ளது, மேலும் அயோத்தியில் இராமரின் பிறப்பை நினைவுகூரும் வகையில் *நாகரா* பாணியில் மீண்டும் கட்டப்பட்டுள்ளது.நவீன நகரமான அயோத்தியில் ராமர் பிறந்த இடத்தின் சரியான இடம் சில வரலாற்று நிகழ்வுகள் காரணமாக பல சர்ச்சைகளுக்கு உட்பட்டது மற்றும் இந்தியாவில் அரசியல் விவாதத்தின் குறிப்பிடத்தக்க தலைப்பு ஆகும். கோயில் திறப்பு விழாவிற்கு முன்பு,  இராமரின் குழந்தைப் பருவப் பெயரான **ராம் லல்லா விராஜ்மான்** என்று அழைக்கப்பட்டது.
## மேற்கோள்கள்

பகுப்பு:இராமர்
நீரடி ஒளிப்படவியல்

**நீரடி ஒளிப்படவியல்** *(Underwater photography)* என்பது, நீருக்கடியில் இருக்கும்போது ஒளிப்படம் எடுக்கும் செயல்முறையாகும். இது பொதுவாக இசுகூபா மூழ்கல் செய்யும் போது மேற்கொள்ளப்படுகிறது, ஆனால் அது மேற்பரப்பிலிருந்து  அளிக்கப்படுகிறது, நீச்சல் காற்று வழங்கும் கருவியில், நீச்சலில், நீரில் மூழ்கக்கூடிய அல்லது தொலைவிலிருந்து இயக்கப்படும் நீரடி வாகனம் அல்லது மேற்பரப்பில் இருந்து இறக்கப்பட்ட தானியங்கி ஒளிப்படக்கருவி மூலம் மூழ்கலின் போதும் செய்யலாம்.

நீருக்கடியில் ஒளிப்படம் எடுத்தல் என்பது ஒரு கலை வடிவமாகவும், தரவுகளைப் பதிவு செய்வதற்கான ஒரு முறையாகவும் வகைப்படுத்தப்படலாம். வெற்றிகரமான நீரடி படமாக்கல் பொதுவாக சிறப்பு உபகரணங்கள் மற்றும் நுட்பங்களைப் பயன்படுத்தி செய்யப்படுகிறது. இருப்பினும், இது அற்புதமான மற்றும் அரிய ஒளிப்பட வாய்ப்புகளை வழங்குகிறது. மீன் மற்றும் கடல்சார் பாலூட்டிகள் போன்ற விலங்குகள் பொதுவான கருப்பொருட்களாகும், ஆனால் ஒளிப்படக் கலைஞர்கள் கப்பலின் விபத்துக்கள், நீரில் மூழ்கிய குகை அமைப்புகள், நீருக்கடியின் "நிலப்பரப்புகள்", முதுகெலும்பற்ற உயிரினங்கள், கடற்பாசிகள், புவியியல் அம்சங்கள் மற்றும் சக  நீர்மூழ்கிகளின் உருவப்படங்களையும் கைப்பற்றுகிறார்கள் என்பது குறிப்பிடத்தக்கது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பெப்சி விஜயன்

**''பெப்சி'' விஜயன்** ஒரு இந்திய சண்டை இயக்குனர், சண்டை ஒருங்கிணைப்பாளர், நடிகர். இவர் தெலுங்கு, தமிழ், மலையாளம் மற்றும் இந்தி மொழி படங்களில் பணியாற்றுகிறார். 22 வயதில் இந்திய திரைப்படத் துறையில் இளைய சண்டை இயக்குநர் என்ற சாதனையை அவர் கொண்டுள்ளார். குடும்ப சூழ்நிலை காரணமாக 17 வயதில் அவர் ஒரு சண்டை நடிகர் ஆனார். அவர் சண்டை இயக்குனர் சுவாமிநாதனின் மகன் ஆவார். சுவாமிநாதன் அடிமைப் பெண் படத்தில் எம். ஜி. ஆர் செய்த புலி சண்டையை இயக்கியவர். சுவாமிநாதன் எம்ஜிஆர் படங்களுக்கு ஒரு முக்கிய சண்டை இயக்குநர் ஆவார். அதனால் விஜயன் எம்ஜிஆர் உடன் மிகவும் நெருங்கிய உறவைக் கொண்டிருந்தார். அவர் பெப்சியின் தலைவராக இருந்தார். இதனால் அவருக்கு *பெப்சி* விஜயன் என்ற புனைப்பெயர் கிடைத்தது. அவரது மகன் சபரிஷ் ஒரு நடிகர் ஆவார். அவர் சில படங்களில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
நாகாசிபாரா சட்டமன்றத் தொகுதி

**நாகாசிபாரா சட்டமன்றத் தொகுதி** (Nakashipara Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. நாகாசிபாரா, கிருசுணாநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மாயா சபை

**மாயா சபா** (*Mayasabha*) என்பது இந்திரப்பிரஸ்தம் நகரத்தை நிறுவுவதற்காக காண்டவ வனத்தை அருச்சுனன் மற்றும் கிருஷ்ணர்  சேர்ந்து எரித்துக் கொண்டிருந்தனர். காண்டவ வனத் தீயிலிருந்து தன் உயிரைக் காக்க வேண்டி,  தானவர் குலத்தைச் சேர்ந்த  மயன் எனும் கட்டிடக்கலைஞர், கிருஷ்ணார்ஜுனர்களிடம் முறையிடுகிறார்.  கிருஷ்ணார்ஜுனர்களிடம் அடைக்கலம் பெற்ற மயன், கிருஷ்ணரின் வேண்டுகளின்படி, இந்திரப்பிரஸ்தத்தில் மாயா ஜாலங்கள் நிறைந்த ஒரு அரண்மனையை கட்டித் தருகிறான். இது தொடர்பான செய்திகள்  மகாபாரதம் இதிகாசத்தின் சபா பருவத்தின் துவக்கத்தில் கூறப்பட்டுள்ளது.
## கட்டுமானம்
5,000 முழம் கொண்ட அழகிய, மாயா ஜாலங்கள் நிறைந்த மாயா சபையைக் கட்ட மயன் கயிலை மலை மற்றும் விருசப மலைகளிலிருந்து கொண்டு வந்த தங்கம் மற்றும் இதர கட்டுமானப் பொருட்களைக் கொண்டு   மாயா சபையை 14 மாதங்க்ளில் நிறுவினார். இம்மாயா சபையின் தூண்கள் தங்கத்தால் செய்யப்பட்டு, சுவர்கள் நவரத்தினங்களால் இழைக்கப்பட்டது. தரை முழுவதும் பல வண்ன பளிங்குக்கற்களால் விரிக்கப்பட்டது. தரை முகம் பார்க்கும் கண்னாடி போன்று இருந்தன. ஆங்காங்கே இரத்தினக் குளங்களில் தங்கத் தாமரைகளும், நீர்வாழ் கோழிகளும் கொண்டிருந்தது. 
## மகாபாரதத்தில் மாயா சபையின் பங்கு
மாயா சபை பாண்டவர்களின் செல்வச் செழிப்பை வெளிப்படுத்தியது. பாண்டவர்களின் மூத்தவனாகிய தருமனின் செல்வாக்கு கூடியது. இந்த மாயா சபை கொண்ட அரண்மனையில் பாண்டவர்கள் இராசசூய வேள்வியை நடத்தி காட்டியதால், பாண்டவர்களின் புகழ் பரத கண்டம் எங்கும் பரவியது. மேலும் இந்த மாயா சபையில் கிருஷ்ணருக்கு முதல் மரியாதை கிருஷ்ணருக்கு வழங்கக் கூடாது என்றதுடன் நிற்காது, கிருஷ்ணரை நூற்றுக்கும் மேல் தீட்டிப் பேசியதால், சிசுபாலனை கிருஷ்ணர் தனது சக்கராயுதத்தால் கொன்றார்.

மாயா சபையை பார்வையிட வந்த கௌரவர்களின் மூத்தோன் துரியோதனன் மிகவும் வியந்து போனான்.
பிரதிபலிக்கும் படிகத் தளங்களை நீர் என்று தவறாக நினைத்து விழுந்தான். இதனை அவமானமாக கருதிய துரியோதனன் பாண்டவர்கள் மீது  பொறாமை கொண்டான். இச்சம்பவமே சூதாட்டத்திற்கும், பாண்டவர்கள் வன வாசம் சென்றதற்கும், இறுதியில் குருச்சேத்திரப் போர் நிகழ்வுகளுக்கு காரணமானது.
## இதனையும் காண்க
* அரக்கு மாளிகை
* திரிபுரம்
## மேற்கோள்கள்

பகுப்பு:மகாபாரதம்
பகுப்பு:மகாபாரத நிகழிடங்கள்
பிரதீபன்

**பிரதீபன்** (*Pratipa*), பரத கண்டத்தின் சந்திர குலத்தைத் சேர்ந்த  குரு நாட்டின் மன்னரும், சந்தனுவின் தந்தையும், பீஷ்மரின் தந்தை வழி பாட்டனும், சித்திராங்கதன் மற்றும் விசித்திரவீரியன் ஆகியோரின் முப்பாட்டனும் ஆவார். மன்னர் பிரதீபன் குறித்த செய்திகள் மகாபாரதத்தின் ஆதி பருவத்தில் கூறப்பட்டுள்ளது.

## கங்கா தேவியுடன் சந்திப்பு
ஒரு முறை மன்னர் பிரதீபன் கங்கை ஆற்றின் கரையில் அமர்ந்து சூரியனை நினைத்து தியானம் செய்து கொண்டிருந்த போது, பிரம்மனின் சாபம் பெற்ற கங்கா தேவி பூவுலகில் வந்து பிரதீபனின் வலது தொடையில் அமர்ந்தாள். இதனால் தியானம் கலைந்த பிரதீபனிடம், கங்கா தேவி தன்னை மணக்க வேண்டினாள். வலது தொடையில் மகள் அல்லது மருமகள் அமர வேண்டிய இடம் என்பதால், பிரதீபன் கங்கையை மணக்க மறுக்கிறார்.. எனினும் தான் ஒரு ஆண் மகனை பெற்றால்,  அவனை மணக்கும்படி, கங்கா தேவியைக் கேட்டுக்கொள்கிறார். பின்னர் பிரதீபன் திருமணம் செய்து கொண்டு சந்தனு, தேவாபி மற்றும் பாக்லீகர் எனும் மூன்று மகன்களைப் பெற்றெடுக்கிறார். இதில் சந்தனு என்பவரை பின்னர் கங்கா தேவி திருமணம் செய்து கொண்டு பீஷ்மரைப் பெற்றெடுத்து வளர்க்கிறார்.

## இதனையும் காண்க
*  தேவாபி
* சந்தனு
* பாக்லீகர்

## மேற்கோள்கள்

பகுப்பு:மகாபாரதக் கதை மாந்தர்கள்

பகுப்பு:குரு வம்சம்
கஞ்சிகுடிச்சாறு மாவீரர் துயிலுமில்லம்

**அம்பாறை கஞ்சிகுடிச்சாறு துயிலும் இல்லம்** என்பது இலங்கையின் கிழக்கு மாகாணத்தில் அம்பாறை மாவட்டத்தில் உள்ள ஒரு மாவீரர் துயிலும் இல்லம் ஆகும். இங்கு யுத்தகாலத்தில் 1990ஆம் ஆண்டு தொடக்கம் மாவீரர் நாள் அனுட்டிப்புகள் இடம்பெற்று வந்தநிலையில் இறுதியாக 2006ஆம் ஆண்டு தீபம் ஏற்றி அஞ்சலி செலுத்தப்பட்டது. அதன்பிறகு 2007 இராணுவ நடவடிக்கை மூலம் தமிழீழ விடுதலைப்புலிகளின் கட்டுப்பாட்டிலிருந்த இப்பிரதேசம் இலங்கை அரச படையினரால் கைப்பற்றப்பட்டது. 2009ஆம் ஆண்டு யுத்தம் நிறைவடைந்த நிலையில் இங்கு மாவீரர் நாள் அனுட்டிப்புகள் செய்யப்படவில்லை. மீண்டும் 2018 ஆம் ஆண்டு முதல் மாவீரர் நாள் நினைவேந்தல் நடைபெற்றது.

## மேற்கோள்கள்

பகுப்பு:தமிழீழம் தொடர்பான நினைவிடங்கள்
பகுப்பு:அம்பாறை மாவட்டம்
இராம் சந்திர ராய்

**இராம் சந்திர ராய்** (*Ram Chandra Rai*) இந்தியாவைச் சேர்ந்த ஓர் அரசியல்வாதியாவார். 1980, 1990, 1995 மற்றும் 2000 ஆம் ஆண்டுகளில் பீகார் மாநிலத்தின் மொகியுதீன்நகர் சட்டமன்றத் தொகுதியில் போட்டியிட்டு நான்கு முறை வெற்றி பெற்றார். 2023 ஆம் ஆண்டு தனது 82 வயதில் இறந்தார்.

## வாழ்க்கைக் குறிப்பு
இராமச்சந்திர ராய் பீகாரின் சமசுத்திபூர் மாவட்டத்தின் குர்சாகா கிராமத்தில் ஒரு யாதவ் (அகிர்) குடும்பத்தில் பிறந்தார். இவரின் தந்தை ராம்சுவரூப் ராய் ஒரு விவசாயியாவார்.

இராய் சமசுத்திபூரின் பிரபலமான வழக்கறிஞராக இருந்தார். 1980 ஆம் ஆண்டு, அவர் காங்கிரசு கட்சியின் சார்பில் போட்டியிட்டு முதல் முறையாக மொகியுதீன்நகர் சட்டமன்றத் தேர்தலில் போட்டியிட்டு வெற்றி பெற்றார்.

## மேற்கோள்கள்

பகுப்பு:1941 பிறப்புகள்
பகுப்பு:2023 இறப்புகள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:ஜனதா தளம் அரசியல்வாதிகள்
இரேனியம் பெண்டாகுளோரைடு

**இரேனியம் பெண்டாகுளோரைடு** (*Rhenium pentachloride*) என்பது Re2Cl10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செம்பழுப்பு நிறத்தில் திண்மமாகக் கானப்படுகிறது. பாரா காந்தப் பண்பை வெளிப்படுத்துகிறது.

## கட்டமைப்பு
இரேனியம் பெண்டாகுளோரைடு ஓர் எண்முகக் கட்டமைப்பைக் கொண்டதாகும். Cl4Re(μ-Cl)2ReCl4 என்ற வாய்ப்பாட்டால் இதை  விவரிக்கலாம். இந்த வாய்ப்பாட்டிலுள்ள (μ-Cl)2 பகுதி இரண்டு குளோரைடு ஈந்தணைவிகள் பாலம் அமைக்கும் ஈந்தணைவிகள் என்பதைக் குறிக்கிறது. அதாவது இவை இரண்டு Re அணுக்களுடன் இணைகின்றன. Re-Re பிணைப்பு தூரம் 3.74 Å ஆகும். தான்டலம் பெண்டாகுளோரைடுக்குக் காணப்படுவதைப் போன்ற மையக்கருவைக் கொண்டுள்ளது.

## தயாரிப்பு
இரேனியம் கண்டுபிடிக்கப்பட்ட சில ஆண்டுகளுக்குப் பிறகு இரேனியம் பெண்டாகுளோரைடு சேர்மம் முதன்முதலில் 1933 ஆம் ஆண்டு தயாரிக்கப்பட்டது. இந்த தயாரிப்பில் 900 °செல்சியசு வெப்பநிலை  வரை வெப்பநிலையில் இரேனியத்தை குளோரினேற்றம் செய்வதும் அடங்கும்.  பதங்கமாதல் மூலம் இச்சேர்மத்தை சுத்திகரிக்க முடியும்

## மேற்கோள்கள்

பகுப்பு:இரேனியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
தேவாபி

**தேவாபி** (*Devapi*)(சமசுகிருதம்:देवापि}}, {*தேவர்களின் நண்பன்*), பண்டைய பாரதத்தின் குரு நாட்டின் மன்னர்  பிரதீபனின் மூத்த மகனும்; சந்தனு மற்றும் பாக்லீகர்களின் மூத்த சகோதரனும் ஆவார். தேவாபிக்கு ஏற்பட்ட வெண்புள்ளி தோல் நோய் காரணமாக, மன்னர் பிரதீபனுக்குப் பின்னர் நாட்டை ஆள இயலாது போனது. எனவே தனது மூத்த தம்பியான சந்தனுவிடன் நாட்டை ஒப்படைத்து விட்டு கானகம் ஏகி தவம் இயற்றி முனிவர் ஆகிவிடுகிறார்.

## குரு நாட்டில் பஞ்சம்
குரு நாட்டில் மழை இன்மை காரணமாக ஏற்பட்ட 12 ஆண்டுகால பஞ்சத்தைப் போக்க, மழை வேண்டி ஒரு வேள்வியைச் செய்ய, காட்டில் இருந்த முனிவர் தேவாபியை மன்னர் சந்தனு அணுகினார்.
## மேற்கோள்கள்

பகுப்பு:மகாபாரதக் கதை மாந்தர்கள்
பகுப்பு:குரு வம்சம்
பிரியா ஏ. எஸ்.

**பிரியா ஏ. எஸ்.** (*Priya A. S.*) மலையாள இலக்கியத்தின் இந்திய எழுத்தாளர் ஆவார். இவர் சிறுகதைகள், குழந்தைகள் இலக்கியம், மொழிபெயர்ப்புகள் மற்றும் நினைவுக் குறிப்புகள் ஆகியவற்றை எழுதுகிறார். அருந்ததி ராயின் சின்ன விஷயங்களின் கடவுள் என்ற நூலை மலையாளத்தில் 'குஞ்சு காரியங்கலுடே ஒடியத்தம்புரான்' என்ற தலைப்பில் மொழிபெயர்த்துள்ளார். அதில் பல மொழிகளில் மொழிபெயர்ப்புகள் இருந்தபோதிலும், நூலின் மைய கதாபாத்திரங்களின் மொழியாக இருப்பதால், வேறு எந்த மொழிபெயர்ப்பும் தனக்கு அவ்வளவு முக்கியமல்ல என்று ராய் கூறியுள்ளார். பிரியா மூன்று முறை கேரளச் சாகித்திய அகாதமி விருதினைப் பெற்றுள்ளார்.

## வாழ்க்கை வரலாறு
பிரியா ஏ.எஸ்., மே 28, 1967 அன்று தென்னிந்திய மாநிலமான கேரளாவின் ஆலப்புழா மாவட்டத்தில் உள்ள சேர்த்தலைக்கு அருகிலுள்ள எரமல்லூரில் கே.ஆர். சதாசிவன் நாயர் மற்றும் ஆனந்தவல்லி என்ற ஆசிரியர் தம்பதியினருக்குப் பிறந்தார். பிரியா தனது குழந்தைப்பருவத்தில் பல்வேறு நோய்களால் பாதிக்கப்பட்டார். பள்ளிப் படிப்பிற்குப் பிறகு, தனியார் கல்வி மூலம் முதுகலைப் பட்டம் பெறுவதற்கு முன்பு, எர்ணாகுளம் மகாராஜா கல்லூரியில் ஆங்கில இலக்கியத்தில் பட்டம் பெற்றார். பிரியா கேரளாவின் மகாத்மா காந்தி பல்கலைக்கழகத்தில் பணியாற்றியுள்ளார். மேலும், கொச்சின் அறிவியல் மற்றும் தொழில்நுட்ப பல்கலைக்கழகத்தில் மூத்த தர உதவியாளராக உள்ளார்.

பிரியா உண்ணி என்பவரை மணந்தார், இவர்களுக்கு தன்மோய் என்கிற குஞ்சுண்ணி என்ற மகன் உள்ளார்.

## விருதுகள்
*மஞ்சமரங்கள் சுட்டிலும் என்ற* சிறுகதைத் தொகுப்பு, 2003 ஆம் ஆண்டில்  பிரியாவுக்கு சிறந்த இளம் பெண் எழுத்தாளர் விருதான லலிதாம்பிகா அந்தர்ஜனம் விருதைப் பெற்றுத் தந்தது. கேரளச் சாகித்திய அகாதமி, இவரது  *ஜகரூகா* என்ற மற்றொரு சிறுகதைத் தொகுப்பை 2004 ஆம் ஆண்டு வருடாந்திர கதை விருதுக்காகத் தேர்ந்தெடுத்தது. ஒரு தசாப்தத்திற்குப் பிறகு, சாகித்ய அகாதமி, எழுத்தாளர் அருந்ததி ராயின் சின்ன விஷயங்களின் கடவுள் என்ற நூலின் மொழிபெயர்ப்பான *குஞ்சு காரியங்களுடே ஒடெய்தம்புரான்* புதினத்திற்காக 2014 ஆம் ஆண்டு சாகித்ய அகாடமி மொழிபெயர்ப்பு பரிசை வழங்கி கௌரவித்தது. இடையில், 2012 ஆம் ஆண்டு, குழந்தைகளுக்கான இவரது படைப்பான *அம்மாம் குஞ்சுன்னீம் குஞ்சுன்னீம் அம்மாம்* நூலுக்காக சித்தார்த்த இலக்கிய விருதைப் பெற்றார். குழந்தை இலக்கியத்துக்கான கேரள சாகித்ய அகாதமி விருதை இரண்டு முறையும், 2006ல் *சித்திரசாலபங்களுடே வீடு* என்ற தொகுப்புக்காகவும், 2010ல் *பெருமழையாதே குஞ்சிதாலுகள் என்ற* தொகுப்பிற்காகவும் பெற்றார். பாரத ஸ்டேட் வங்கி இலக்கிய விருது, மொழிபெயர்ப்புக்கான வி.கே. உண்ணிகிருஷ்ணன் விருது, கிருகலட்சுமி விருது, அங்கனம் சாகித்ய விருது மற்றும் ராமு காரியத் விருது போன்ற பல கௌரவங்களை இவர் வென்றுள்ளார். பிரியா தனது *பெருமழையதே குஞ்சிதழுக்கள்* என்ற நூலுக்காக சாகித்ய அகாதமி பால சாகித்ய புரஸ்கார் விருதை 2023-இல் பெற்றார்.

## மேற்கோள்கள்

## மேலும் படிக்க
* 
* 

## வெளி இணைப்புகள்

* 
* 
* 

பகுப்பு:கேரளப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:1967 பிறப்புகள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாள எழுத்தாளர்கள்
பகுப்பு:ஆலப்புழை மாவட்ட மக்கள்
பகுப்பு:வாழும் மக்கள்
பகுப்பு:கேரள சாகித்ய அகாடமி விருது பெற்றவர்கள்
அ. லெ. நடராஜன்

**அ. லெ. நடராஜன்**, ஒரு தமிழ் எழுத்தாளர் ஆவார். இவர் ஆன்மிகம்,  ஆன்மிகத் தலைவர்கள், அரசியல் தலைவர்கள் குறித்து பல நூல்கள் எழுதியுள்ளார்.
## படைப்புகள்
* *வால்மீகி இராமாயணம்* (பழனியப்பா பிரதர்ஸ்) 
* *மகாபாரதம்*
* *ஸ்ரீமத் பாகவதம்*
* *புத்தர் ஜாதகக் கதைகள்*
* *சுவாமி விவேகானந்தர் வரலாறு*
* *இயேசுநாதர் வரலாறு* (பாரி நிலையம்)
* *டான் நதி அமைதியாக ஒடிக்கொண்டிருக்கிறது*
* *ஏழைகளின் தோழன் லெனின்*
* *இதோபதேசக் கதைகள்*
பகுப்பு:தமிழக எழுத்தாளர்கள்
நவதீப் சட்டமன்றத் தொகுதி

**நவதீப் சட்டமன்றத் தொகுதி** (Nabadwip Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. நவதீப், ராணாகட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
தேசிய குடிமக்கள் கட்சி

**வங்கதேச தேசிய குடிமக்கள் கட்சி** (*National Citizen Party*), (சுருக்கமாக:**NCP**) வங்காளதேச நாடாளுமன்றத்தைக் கலைத்த பிறகு 28 பிப்ரவரி 2025 அன்று நிறுவப்பட்ட அரசியல் கட்சி ஆகும்.
 இந்த அரசியல் கட்சியை ஜாதிய நாகரீக் குழு மற்றும் பாகுபாட்டிற்கு எதிரான மாணவர் சங்கத்தினர் இணைந்து நிறுவினர்.நடு அரசியலைக் கொண்டுள்ள இக்கட்சியின் சூளுரை இன்குலாப் ஜிந்தாபாத்  ஆகும். இக்கட்சியில் தலைமை ஒருங்கிணைப்பாளர் நகித் இஸ்லாம் மற்றும் செயலாளர் அக்தர் உசைன் ஆவார்.

## மேற்கோள்கள்

பகுப்பு:வங்காளதேச அரசியல் கட்சிகள்
சாம்ராஜ் (கவிஞர்)

சாம்ராஜ் (கவிஞர்) இந்தியாவின் தமிழ்நாட்டில் மதுரையைப் பிறப்பிடமாகக் கொண்ட கவிஞர் ஆவார். இவர் இடதுசாரி அமைப்புகளுடன் இணைந்திருந்தார். திரைப்பட உதவி இயக்குனாராகவும், திரைப்பட விமர்சகராகவும் அறியப்படுகிறார். 
## கல்வி
இவர் தனது பள்ளிப் படிப்பினை சென்னை ராமகிருஷ்ணா மிஷன் மேல்நிலைப்பள்ளியிலும் மதுரை தியாகராசர் நன்முறை மேல்நிலைப்பள்ளியிலும் செளராஷ்டிரா மேல்நிலைப் பள்ளிகளில் பள்ளிப்படிப்பை முடித்தார்.
## இலக்கியப் பணி
* Saving Private Ryan-னும் இரண்டாம் உலகப் போரும்
* என்றுதானே சொன்னார்கள்
* கொடைமடம்
* பட்டாளத்து வீடு
* ஜார் ஒழிக
* நிலைக்கண்ணாடியுடன் பேசுபவன்
* மூவந்தியில் சூழும் மர்மம்
## விருதுகள்
* 2013-ல் ராஜமார்த்தாண்டன் விருது.
* 2023-ல் கனடா இலக்கியத்தோட்டம் விருது.

## திரைப்படத்துறை
தங்கமீன்கள் மற்றும் மலையாள திரைப்படம் ஒழிமுறி ஆகியவற்றில் பங்கெடுத்திருக்கிறார். இயக்குனர் மிஷ்கினுடன் இணைந்து பணியாற்றிவருகிறார். மேலும்  "திருடன் மணியன் பிள்ளை’’ நூலை திரைப்படமாக்குவதில் ஈடுபட்டுவருகிறார். 

## வெளி இணைப்புகள்
* புரட்சி கேரளத்திலிருந்து பாலக்காடு , ஆற்றுப்பாலம் , உக்கடம் வழியே இருகூருக்கு வந்துகொண்டிருக்கிறது
* சாம்ராஜ்: அனுபவமே கவிதையின் சாரம்

## மேற்கோள்கள்

பகுப்பு:கவிஞர்கள்
பகுப்பு:திரைப்பட இயக்குநர்கள்
பகுப்பு:இலக்கியத் துறையினர்
வட்டார மொழி (ஒளிப்படவியல்)

**வட்டார மொழி ஒளிப்படவியல்** *(Vernacular photography)* என்ற சொல் பலவேறு  தொடர்புடைய அர்த்தங்களில் பயன்படுத்தப்படுகிறது. ஒவ்வொன்றும் ஏதோ ஒரு வகையில் நுண்கலை ஒளிப்படவியல் பற்றிய ஏற்றுக்கொள்ளப்பட்ட கருத்துக்களுடன் முரண்படுவதை நோக்கமாகக் கொண்டுள்ளன. வட்டார மொழி ஒளிப்படம் எடுத்தல் என்பது கண்டடையும் ஒளிப்படவியல் மற்றும் கலைப்பிரியர் ஒளிப்படவியல் இரண்டிலிருந்தும் வேறுபட்டது. இந்த சொல் கல்வியாளர்கள் மற்றும் கண்காணிப்பாளர்களிடையே தோன்றியது, ஆனால் இந்த வகை ஒளிப்படவியல் பரந்த பயன்பாட்டிற்கு நகர்ந்துள்ளது.

## மேலும் காண்க
* கண்டடையும் ஒளிப்படவியல்
* நுண்கலை ஒளிப்படவியல் 
* நொடிப்பெடுப்பு (ஒளிப்படவியல்)

## வெளி இணைப்பு
* வட்டார மொழி ஒளிப்படவியல் (Vernacular Photography (ஆங்கிலம்) 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இராகுகாலம்

**இராகுகாலம்** (*Rāhukāla*) என்பது இந்து சோதிடத்தில், ஒரு நல்ல செயலைத் தொடங்குவதற்கு சாதகமானதாக கருதப்படாத நாளின் காலம் ஆகும்.   இராகுகாலம் ஒவ்வொரு நாளும் சூரிய உதயம் மற்றும் சூரிய அஸ்தமனத்திற்கு இடையில் சுமார் 90 நிமிடங்கள் நீடிக்கும். 

இது வேத ஜோதிடத்தின் படி புனிதமாக கருதப்படாத தினசரி காலம். இந்த காலகட்டத்தில் ராகு சொந்தமானது. இந்த காலகட்டத்தில் எந்த முக்கியமான வேலையும் செய்யக்கூடாது என்று ஒரு சட்டம் உள்ளது. இந்த நேரத்தில் எந்தவொரு வேலையும் தொடங்கப்பட்டால், அந்த வேலை ஒருபோதும் நேர்மறையான முடிவுகளைத் தருவதில்லை என்பது அங்கீகரிக்கப்பட்டுள்ளது.

முக்கியமான அல்லது புனிதமானதாகக் கருதப்படும் எவரும், ராகு காலத்தில் அதைச் செய்யாமல் இருப்பது பொருத்தமானதாகக் கருதப்படுகிறது. இந்த கொள்கையில் நம்பிக்கை கொண்டவர்கள், இந்த காலகட்டத்தில் புதிய வேலை, திருமணம், வீட்டு நுழைவு, ஏதாவது வாங்குவது, வியாபாரம் செய்யாதது போன்றவற்றைத் தொடங்க முயற்சி செய்கிறார்கள். இருப்பினும், ஏற்கனவே தொடங்கியுள்ள பணிகள், ராகு காலத்தில் தொடர்வதால் எந்தத் தீங்கும் இல்லை.

முஹுர்தங்களைக் கணக்கிடும் போது இந்த நற்செய்தி காலம் கண்டிப்பாக தவிர்க்கப்படுகிறது. இருப்பினும், ஏற்கனவே தொடங்கப்பட்ட வழக்கமான பணிகள் இந்த காலகட்டத்தில் வழக்கம் போல் தொடர அனுமதிக்கப்படுவதாகக் கருதப்படுகிறது.

### புராணம்.
இந்து நூல்களில் குறிப்பிடப்பட்டுள்ள நவகிரகங்களில் (ஒன்பது கிரகங்கள்) ராகு ஒரு நிழல் கிரகம் மற்றும் விண்கற்களின் ராஜா. பாற்கடலைக் கடைதல்(சமுத்திர மந்தனா) என்று அழைக்கப்படும் புராணத்தின் போது, தேவராக மாறுவேடமிட்ட ஸ்வர்பனு என்ற அசுரா, அழியாமையின் அமிர்தமான அமிர்தத்தை தோன்றி குடிக்கிறார். ஸ்வர்பனு பின்னர் பிடிக்கப்பட்டு விஷ்ணு வட்டு, சுதர்ஷனா சக்ரா மூலம் இரண்டு துண்டுகளாக வெட்டப்படுகிறார். இந்த இரண்டு துண்டுகளும் ராகு மற்றும் கேது ஆகியனவாக மாறியது. 

ராகு சூரியனை கிரகணம் செய்ய முயற்சிக்கும் ஒரு மோசமான கிரகமாகக் கருதப்படுகிறது, மேலும் அது செல்வாக்கு செலுத்தும் நேரம் நல்லதல்ல என்று கருதப்படுகிறது(ராகு சூரியனை விழுங்குகிறார், இது ராகுகாலம் என்று குறிப்பிடப்படுகிறது).

### கணக்கீடு
இராகுகாலம் வாரத்தின் வெவ்வேறு நாட்களில் நிர்ணயிக்கப்பட்ட நேரங்களில் முன்னரே வரையறுக்கப்பட்ட முறையில் கருதப்படுகிறது, ஆனால் சூரிய உதயம் நேரத்திற்கு ஏற்ப மாறுபடும். அதன் நிகழ்வுகள் இடத்திற்கு இடம் வேறுபடுகின்றன . சூரிய உதயத்தின் நேரம் பஞ்சங்கத்தில் குறிக்கப்படுகிறது மற்றும் நாளின் 12 மணிநேரங்கள் எட்டு சம பாகங்களாகப் பிரிக்கப்படுகின்றன (6:00 காலை IST முதல் மாலை 6 மணி IST வரை). ராகுகலாவின் காலம் நாளின் முதல் பகுதியில் ஏற்படாது, மீதமுள்ள ஏழு பகுதிகளும் நாளின் பிற வெவ்வேறு பகுதிகளுக்குக் காரணம்.

* திங்கள் 7:30 am - 9:00 AM (2 வது பகுதி) 
* செவ்வாய் 3:00 pm - 4:30 மணி (7 வது பகுதி) 
* புதன்கிழமை 12:00 pm - 1:30 மணி (5வது பகுதி) 
* வியாழன் 1:30 pm - 3:00 மணி (6வது பகுதி) 
* வெள்ளிக்கிழமை 10:30 am - 12:00 மணி. (4வது பகுதி) 
* சனிக்கிழமை 9:00 a.m - 10:30 AM (3 வது பகுதி) 
* ஞாயிறு 4:30 மணி pm - 6:00 மணி (8வது பகுதி)

## மேலும் காண்க
* எமகண்டம்
* இராகு (நவக்கிரகம்)
* கேது (புராணவியல்)
* இந்து சோதிடம்
* நவகிரகம்

## மேற்கோள்கள்
இந்து மிசன் மருத்துவமனை

**இந்து மிஷன் மருத்துவமனை** (*Hindu Mission Hospital*) 300 படுக்கைகள் கொண்ட பன்னோக்கு சிறப்பு மருத்துவமனை ஆகும். இதனை நிறுவியவர் தாமல் கண்டலை சீனிவாசன் ஆவார். தமிழ்நாடு சங்கங்களின் சட்டத்தின் கீழ் பதிவு செய்யப்பட்டு, 1982ஆம் ஆண்டு முதல் இயங்கும் இம்மருத்துவமனை இலாப-நோக்கமற்ற அடிப்படையில் செயல்படுகிறது. இது சென்னை அருகே உள்ள தாம்பரம் தொடருந்து நிலையம் எதிரில் மூன்று மாடி கட்டிடத்தில் இயங்குகிறது.
## வரலாறு

வணிகர் மற்றும் புரவலருமான தாமல் கண்டலை சீனிவாசன்  மற்றும் சமூக ஆர்வலர் &  தொழுநோய் மருத்துவரான சி. எஸ். கங்காதர சர்மா ஆகியோரால் 5 டிசம்பர் 1982 அன்று இந்து மிசன் மருத்துவமனை புறநோயாளிகளுக்கு சிகிச்சை வழங்கும் மருத்துவமனையாக துவக்கப்பட்டது.

14 ஏப்ரல் 1985 முதல் இம்மருத்துவமனை  10,000&nbsp;sq&nbsp;ft  பரப்பளவில் 3 தளங்கள் கொண்ட மருத்துவமனையாக செயல்பட்டது. சூன் 1988 முதல் அருகில் இருந்த 1.7&nbsp;ஏக்கர் பரப்பளவில் விரிவாக்கம் செய்யப்பட்டது.  14 செப்டம்பர் 1988 முதல் 20 படுக்கைகள் கொண்ட உள்-நோயாளிகளுக்கான பிரிவு மற்றும் அறுவை சிகிச்சைப் பிரிவுகளும் துவங்கப்பட்டது. 11 அக்டோபர் 1992 முதல் இம்மருத்துவமனை 300 படுக்கைகளுடன் செயல்பட்டது. மே 1993 முதல் மகப்பேறு பிரிவு மற்றும் குழந்தைகள் மருத்துவப் பிரிவும் துவங்கப்பட்டது. சனவரி 1995 முதல் கண் மருத்துவம் மற்றும் முதியோர் மருத்துவப் பிரிவுகள் நிறுவப்பட்டது.
1 நவம்பர் 1997 அன்று கண்புரை அறுவை சிகிச்சைப் பிரிவு தொடங்கப்பட்டது. 12 பிப்ரவரி 1988 அன்று எலிசா ரீடர் மற்றும் வென்டிலேட்டர் வசதிகள் சேர்க்கப்பட்டது.

பின்னர் வாய்பேசாதவர்களுக்கு பேச்சுப் பயிற்சி, சரியாக காது கேளாதவர்களுக்கு ஆடியோகிராம் வசதிகள் செய்யப்பட்டது.  மார்ச் 2000ஆம் ஆண்டில் இரத்த சேமிப்பு நிலையம் துவக்கப்பட்டது.

## நிதி
சென்னை மற்றும் அதனைச் சுற்றியுள்ள பகுதிகளில் செயல்படும் பல்வேறு தொழில் & வணிக நிறுவனங்கள் வழங்கும் நிதியுதவிகள் அடிப்படையில் இம்மருத்துவமனை இயங்குகிறது.
## மருத்துவமனை
74,000&nbsp;sq&nbsp;சதுர அடியில் அமைந்துள்ள இம்மருத்துவமனை 300 படுக்கைகளும், 9 அறுவை அரங்குகளும் (operation theatre), 7 அவசர கால ஊர்திகளும் (ambulances), தீவிர சிகிச்சைப் பிரிவும்,  இதய சிகிச்சைப் பிரிவும் மற்றும் அவசர கால விபத்து சிகிச்சைப் பிரிவும் உள்ளது. நாள் ஒன்றுக்கு 450 புறநோயாளிகள் பிரிவில் நாள் ஒன்றுக்கு 450 பேருக்கு பரிசோதனை மற்றும் மருந்து மாத்திரைகள் வழங்கப்படுகிறது. மேலும் இம்மருத்துவமனையில் நுரையீரல் தொற்று, சீறுநீரக டயலிசஸ் பிரிவும் உள்ளது.
## மேற்கோள்கள்

## வெளி இணைப்புகள்
* Official webpage of the Hindu Mission Hospital 

பகுப்பு:தமிழ்நாட்டு மருத்துவமனைகள்
பகுப்பு:சென்னையில் உள்ள மருத்துவமனைகள்
பகுப்பு:இந்தியப் பொது மருத்துவமனைகள்
பன்னாட்டுக் கணித்தமிழ்24 மாநாடு

**பன்னாட்டுக் கணித்தமிழ்24 மாநாடு** (*International KaniTamil24 Conference*) என்பது தமிழ்நாடு அரசின், தமிழ் இணையக் கல்விக்கழகத்தால், 2024இல் பிப்ரவரி 8 முதல் 10 வரை நந்தம்பாக்கம் வர்த்தக மையத்தில் நடந்த ஒரு மாநாடாகும்.
## அறிவிப்பு
தமிழ்நாடு அரசு வெளியிட்ட 2023 - 2024 ஆண்டுக்கான நிதிநிலை அறிக்கையில் தமிழ்க் கணினிப் பன்னாட்டு மாநாடு நடத்தப்படும் என அறிவித்தது, இம்மாநாட்டிற்காக www.kanitamil.in என்ற வலைத்தளம் தொடங்கப்பட்டது.

## மாநாட்டு நிகழ்வுகள்
இந்த மாநாட்டில் குழு விவாதங்கள் கட்டுரை வாசித்தல் கண்காட்சி நிரல்கள போட்டி (Hackathon) போன்றவை நடைபெற்றன. 

## மாநாட்டு வெளியீடுகள்
இந்த மாநாட்டில் தமிழ்நெட் 99 முதல் கணித்தமிழ் 24 வரை நடந்த கணித்தமிழின் பயணம் குறித்த அறிஞர்களின் கட்டுரைகள் அடங்கிய *கணித்தொகை* என்ற சிறப்பு மலரும் *கணிக்கோவை* என்ற மாநாட்டு மலரும் வெளியிடப்பட்டது.
இம்மாநாட்டில் *கலைஞர் இலக்கணப் பகுப்பி* என்ற மென்பொருள் வெளியிடப்பட்டது 

## தமிழ் விக்கிப்பீடியா அரங்கு

கணித்தமிழ்24 மாநாட்டில் தமிழ் விக்கிபீடியா சார்பில் அரங்கு அமைக்கப்பட்டிருந்தது. இந்த அரங்கில் தமிழ் விக்கிப்பீடியாவில் தொகுப்பது குறித்து பாரவையாளர்களுக்கு தமிழ் விக்கிப்பீடியாவின் நிர்வாகிகளால் எடுத்துரைக்கப்பட்டது. அரங்கில் தமிழ் விக்கிப்பீடியா கடந்து வந்த பாதை சாதனைகள் குறித்து காட்சிப்படுத்தப்பட்டது. தமிழ் விக்கிப்பீடியாவில் தொகுப்பது குறித்து தனையாக உரையரங்கில் பயிற்சி வழங்கப்பட்டது.

## மேற்கோள்கள்

## வெளி இணைப்புகள்

* கணித்தமிழ் மாநாடு 24 - YouTube Channel

(PDF வடிவிலும் உள்ளது)
* கணிக்கோவை
* கணித்தொகை
பகுப்பு:2024 நிகழ்வுகள்
பகுப்பு:தமிழ் இணைய மாநாடுகள்
வளைய ஆக்டனோன்

**வளைய ஆக்டனோன்**  (*Cyclooctanone*) என்பது  (CH2)7CO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெழுகு போல வெள்ளை நிறத்துடன் இச்சேர்மம் காணப்படுகிறது. 

## தயாரிப்பு
*முதல்நிலை மற்றும் இரண்டால்நிலை ஆல்ககால்களை கார்பாக்சிலிக் அமிலங்களாகவும் கீட்டோன்களாகவும் மாற்றப் பயன்படும் இயோன் ஆக்சிசனேற்ற முறை அல்லது வளைய ஆக்டனாலை ஆக்சிசனேற்றும் டெசு-மார்டின் ஆக்சிசனேற்றம் மூலம் வளைய ஆக்டனோன் சேர்மத்தைத் தயாரிக்கலாம். 
*அசெலிக்கு அமிலத்தை தொடக்க வேதிப்பொருளாகக் கொண்டு நிகழ்த்தப்படும் கார்பாக்சில் நீக்க வினையிலும் வளைய ஆக்டனோன் சேர்மத்தைத் தயாரிக்கலாம்.

## வினைகள்
வளைய ஆக்டனோனின் பல வேதி வினைகளில், பேயர்-வில்லிகர் ஆக்சிசனேற்ற வினை ஒன்பது உறுப்பினர்களைக் கொண்ட வளைய எசுத்தரைத் தருகிறது.

## மேற்கோள்கள்

பகுப்பு:எட்டு உறுப்பு வளையங்கள்
பகுப்பு:வளைய ஆல்கனோன்கள்
பகுப்பு:கரிமச் சேர்மங்கள்
பன்னாடை

**பன்னாடை**என்பது தென்னை, பனை மரங்களின் குலைகளுடனும், அதன் பட்டைகளுடனும், ஒட்டியிருக்கும் நெருக்கம் குறைந்த சல்லடை போன்று காணப்படும் நார்ப்பகுதியாகும். கள்ளில் இருக்கும் தூசுகளை வடிகட்டுவதற்காகக் கள் இறக்குபவர்கள் பன்னாடையைப் பயன்படுத்தினர். நல்லதை விட்டு விட்டு, சக்கையைத் தன்னகத்தே வைத்துக் கொள்பவர்களைத் திட்டுவதற்குப் *பன்னாடை* என்ற சொல் வழக்கத்தில் உள்ளது. பனை மரத்தின் பன்னாடையை விட தென்னை மரத்தின் பன்னாடை அடர்த்தி அதிகமாகக் காணப்படும். பதிமூன்றாம் நூற்றாண்டில் பவணந்தி முனிவரால் எழுதப்பட்ட நன்னூலில் பன்னாடையைப் பற்றிய ஒரு குறிப்பு உள்ளது.

## படத்தொகுப்பு

File:Palm tree top view 2.jpg|பனைமரத்தில் பட்டையைச் சுற்றியுள்ள பன்னாடை 
File:Cocos nucifera1.jpg|தென்னை மரத்தில் தொங்கும் பன்னாடை
File:Palm tree with ice apple.jpg|நுங்கு அதன் மையப்பகுதியில் பன்னாடை


## மேற்கோள்கள்

பகுப்பு:பனையியல்
பகுப்பு:தென்னை
முள்ளிப்பட்டு

**முள்ளிப்பட்டு** (*Mullipattu*) இந்தியாவின் தமிழ்நாடு மாநிலம் திருவண்ணாமலை மாவட்டத்தின் ஆரணியில் அமைந்துள்ள ஒரு கிராமமாகும்.

முள்ளிப்பட்டு முன்னதாக முல்லை வனம் என்ற பெயரால் அழைக்கப்பட்டது. அதாவது காடு என்று பொருளாகும். இக்கிராமவாசிகளின் முக்கிய வேலை நெசவு மற்றும் விவசாயம் ஆகும்.
"ஆரணி பட்டு" என்று பிரபலமாக அழைக்கப்படும் பட்டுப் புடவைகளுக்கு பெயர் பெற்ற ஆரணி நகரில் உள்ளது முள்ளிப்பட்டு கிராமம். ஆரணி பட்டு உலகளவில் பிரபலமானது.

முள்ளிப்பட்டில் உள்ள பெரும்பாலான கிராமவாசிகள்கைத்தறி நெசவாளர்கள் மற்றும் விவசாயிகள் ஆவர்.

முள்ளிப்பட்டு கிராமத்தில் பல கோயில்கள் உள்ளன. அவற்றில் மிகப் பழமையானது ஆபத்சகேசுவரர் கோயில் ஆகும். முள்ளிப்பட்டு கிராமத்தில் ஒரு பள்ளியும் உள்ளது.

அமைவிடம்: முள்ளிப்பட்டு இந்தியாவின் தெற்குப் பகுதியில், குறிப்பாக தமிழ்நாட்டின் திருவண்ணாமலை மாவட்டத்தில் அமைந்துள்ளது.

மக்கள் தொகை: முள்ளிப்பட்டு கிராமத்தின் மக்கள் தொகை அவ்வப்போது மாறுபடுகிறது. ஆனால் பொதுவாக பெரிய நகர்ப்புறங்களுடன் ஒப்பிடும்போது முள்ளிப்பட்டு ஒரு சிறிய கிராமமாகும்.

பண்பாடு: முள்ளிப்பட்டின் பண்பாடு தமிழ்நாட்டின் மரபுகள் மற்றும் பழக்கவழக்கங்களின் தாக்கம் உள்ளது. கலை, இசை மற்றும் நடனத்தின் வளமான வரலாறு உள்ளடங்கும்.

பொருளாதாரம்: முள்ளிப்பட்டின் பொருளாதாரம் பெரும்பாலும் கைத்தறி நெசவு, விவசாயம் ஆகியவற்றை அடிப்படையாகக் கொண்டதாகும். பல குடியிருப்பாளர்கள் விவசாய நடவடிக்கைகளில் ஈடுபட்டுள்ளனர். அரிசி, தினை மற்றும் பருப்பு வகைகள் இப்பகுதியில் பயிரிடப்படும் பொதுவான பயிர்களில் சிலவாகும்.

இணைப்பு: முள்ளிப்பட்டு அருகிலுள்ள நகரங்கள் மற்றும் நகரங்களுடன் சாலை வலைப்பின்னல் மூலம் இணைக்கப்பட்டுள்ளது. அருகிலுள்ள நகரங்களில் ஒன்றான ஆரணி கூடுதல் சேவைகள் மற்றும் வசதிகளை வழங்குகிறது.

உள்ளூர் ஈர்ப்புகள்: முள்ளிப்பட்டில் பெரிய சுற்றுலாத் தலங்கள் இல்லை என்றாலும், நிறைய வரலாறுகள் நிறைந்த பல கோயில்கள் உள்ளன.

## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
இராம் பிரதாப் சிங்

**இராம் பிரதாப் சிங்** (*Ram Pratap Singh*) என்பவர் 1833ஆண்டு முதல் 1850ஆண்டில் இறக்கும் வரை சிகாரின் ராவ் ராஜாவாக இருந்தார்.

## ஆட்சி
இவர் தனது தந்தை லக்ஷ்மன் சிங் பிறகு தனது நான்கு வயதில் 1833 ஆண்டில் பதவியேற்றார். இவர் ஒரு சிறுவனாக இருந்ததால், இவரின் தாயார் ராணி ரத்தோர்ஜி, ரீஜண்ட் ஆனார். இவர் சார்பாக இவரின் தாயார்சிகாரின் நிர்வாகத்தை நிர்வகித்தார். இவரது முன்னோடி லக்ஷ்மன் சிங் தனது வாழ்நாளில்  மூன்று சட்டவிரோதமாகப் பிறந்த  மூன்று குழந்தைகளுக்குப் பெரிய தோட்டங்களை வழங்கியிருந்தார். இவர்கள் முதலில் ஃபதேபூர், லட்சுமன்கர் மற்றும் ராம்கர் கோட்டைகளை வைத்திருந்தனர், இவை பின்னர் சிங்ராவத், நெச்பா மற்றும் ஐம்பது கிராமங்களுக்கு ஈடாக பல இராஜதந்திரங்கள் மூலம் இவர்களிடமிருந்து கைப்பற்றப்பட்டன. இராஜபுதன மாநிலங்களுக்கான கவர்னர் ஜெனரலின் முகவராக இருந்த கர்னல் ஜே. சதர்லேண்டை அக்கோட்டைகளை தனக்கு மீட்டுத்தர இவர் கேட்டுக்கொண்டார். அப்போதைய இந்திய அரசு இவரது கோரிக்கையின் நியாத்தை அறிந்து, இவரது சட்டவிரோதமான சகோதரர்களை அப்புறப்படுத்தவும், இவர்களின் தோட்டங்களை உரிமை கோரவும் இவருக்கு உதவியது. இவர் பல சீர்திருத்தங்களை அறிமுகப்படுத்தினார்.

## இறப்பு
1850 ஆம் ஆண்டில் இவர் எந்த வாரிசுகளும் இல்லாமல் இறந்தார், இவருக்குப் பிறகு பைரோன் சிங் ஆட்சிக்கு வந்தார்.

## மேற்கோள்கள்


பகுப்பு:ராஜஸ்தான் நபர்கள்
பகுப்பு:1850 இறப்புகள்
காசம்பட்டி பல்லுயிர் சூழலியல் பாரம்பரியத் தளம்

**காசம்பட்டி பல்லுயிர்த் தளம்** என்பது தமிழ்நாட்டின், திண்டுக்கல் மாவட்டம், நத்தம் வட்டத்தில் உள்ள *ரெட்டியாபட்டி* வருவாய் கிராமத்தில் அமைந்துள்ளது. திண்டுக்கல் மாவட்ட எல்லையில், அழகர் மலை வனச்சரக காப்புக் காடுகளுக்கு அருகில், காசம்பட்டி பல்லுயிர்த் தளம் 4.97 எக்டேர் பரப்பளவில் உள்ளது. 

காசம்பட்டி பல்லுயிர்த் தளத்தில் 48 வகை தாவர இனங்கள், 22 வகை புதர்ச் செடிகள், 21 வகை கொடிகள் மற்றும் 29 வகை மூலிகைகள், 12க்கும் மேற்பட்ட பறவை இனங்கள், பாலூட்டி இனங்கள், ஊர்வன என எண்ணற்ற பூச்சி இனங்கள் உள்ளது.

காசம்பட்டி வீரகோவில் வனப்பகுதியை உயிரியல் பன்முகத்தன்மை சட்டம் 2002ன் கீழ் பல்லுயிர் பாரம்பரிய தளமாக அறிவித்ததை 12 மார்ச் 2025 அன்று தமிழ்நாடு அரசிதழில் வெளியிடப்பட்ட்து. அரிட்டாபட்டி பல்லுயிர் சூழலியல் பாரம்பரியத் தளத்தைத் தொடர்ந்து, தமிழ்நாட்டின் இரண்டாவதாக காசம்பட்டி பல்லுயிர் சூழலியல் பாரம்பரியத் தளம் உள்ளது.

காசம்பட்டி கிராம மக்கள், வீரணனை தங்கள் தெய்வமாக வழிபடுகின்றனர். சுமார் 2 ஆயிரம் பேர் வாழும் காசம்பட்டி வீரகோவில் வனப்பகுதியில் மாம்பழம், சிறு தானியங்கள், தக்காளி, கரும்பு, கத்தரி விளைச்சல் ஆகியவை முதன்மைத் தொழிலாக உள்ளது.  

## அமைவிடம்
திண்டுக்கல்லுக்கு தென்கிழக்கே 35 கிலோமீட்டர் தொலைவிலும்; மதுரைக்கு வடகிழக்கே 40.8 கிலோமீட்டர் தொலைவிலும் காசம்பட்டி பல்லுயிர்த் தளம் உள்ளது.

## இதனையும் காண்க
* அரிட்டாபட்டி பல்லுயிர் சூழலியல் பாரம்பரியத் தளம்
* இந்தியப் பல்லுயிர் பாரம்பரிய தளங்கள்

## மேற்கோள்கள்

பகுப்பு:திண்டுக்கல் மாவட்டம்
பகுப்பு:இந்தியாவில் உள்ள பல்லுயிர் பாரம்பரியத் தளங்கள்
தேசிய முதியோர் நல மருத்துவ மையம், கிண்டி

**தேசிய முதியோர் நல மருத்துவ மையம்**, சென்னை கிண்டியில் உள்ள கலைஞர் நூற்றாண்டு பன்னோக்கு உயர்சிறப்பு மருத்துவமனை வளாகத்தில் அமைந்துள்ளது. இதனை இந்தியப் பிரதமர் நரேந்திர மோதி 25 பிப்ரவரி 2024 அன்று காணொளி மூலம் திறந்து வைத்தார். இம்மருத்துவ மையம் மூத்த குடிமக்களின் நலனுக்காக செயல்படும் சிறப்பு மருத்துவமனை ஆகும். தேசிய முதியோர் நல மருத்துவ மையத்தில் மருத்துவர்கள், செவிலியர்கள் உட்பட 276 பணியாளர்கள் உள்ளனர்.
## பின்னணி
இந்திய அரசின் 2014-2015-ஆம் ஆண்டிற்கான வரவு-செலவு திட்ட உரையின் போது சென்னையில்  தேசிய முதியோர் நல மருத்துவமனை நிறுவப்படும் என்ற அறிவிப்பு வெளியானது. அதன் அடிப்படையில், 2016-ஆம் ஆண்டு கிண்டி கிங் நோய்த் தடுப்பு மற்றும் ஆராய்ச்சி நிலைய வளாகத்தில், முதியோர் நல மருத்துவ மையம் நிறுவுவதற்கான செலவில் இந்திய அரசின் பங்கு 60%,  தமிழ்நாடு அரசின் பங்கு 40% என்கிற அடிப்படையில் இந்திய  ரூபாய் 313.60 கோடி மதிப்பில் இம்மருத்துவமனை நிறுவப்பட்டது.

இம்மையத்திற்கான கட்டுமானப் பணியை 2016-ஆம் ஆண்டு தொடங்கி 2019-ஆம் ஆண்டு முடித்தனர். இருப்பினும், உடனடிப் பயன்பாட்டிற்கு வராமல் இருந்த நிலையில், 2020-ஆம் ஆண்டு ஏற்பட்ட கரோனா பெருந்தொற்று காரணமாக அவசரகால மருத்துவமனையாக திறக்கப்பட்டு செயல்பட்டு வந்தது. பின்னர், 2022-ஆம் ஆண்டு மே மாதம் கரோனா பெருந்தொற்று மருத்துவமனை செயல்பாட்டில் இருந்து விடுவிக்கப்பட்டது.
## வழங்கப்படும் சிகிச்சைகள் மற்றும் ஆராய்ச்சி
# புறநோயாளிகள் பிரிவு
# எலும்பு, கண், காது, மூக்கு, தொண்டை, சிறுநீரக அறுவை சிகிச்சைகள் 
# இதய மருத்துவம்
# சிறுநீரக மருத்துவம்
# எலும்பு தன்மையை உறுதிப்படுத்தல்
#  எலும்பு தேய்மானம் சிகிச்சை
# சிறுநீர் கட்டுப்படுத்த முடியாத முதியவர்களுக்கு சிகிச்சை
# நாள்பட்ட வலி மற்றும் பிரச்சினைகளுக்கான சிகிச்சை
# மூளை நரம்பியல் சிகிச்சை
# அறிவுத்திறன் குறைபாடு சிகிச்சை
# மனநல மருத்துவம்
# இயன்முறை மருத்துவம்
# புனர்வாழ்வு மருத்துவம்
#  சித்தா, யோகா, யுனானி, ஓமியோபதி மருத்துவ சிகிச்சைகள் 

முதியோர் மருத்துவம் மட்டுமின்றி முதுமையியல், முதியோர் மருத்துவம் சார்ந்த ஆராய்ச்சிகளும் இந்த மருத்துவமனை மேற்கொள்கிறது.
## மேற்கோள்கள்

பகுப்பு:சென்னையில் உள்ள மருத்துவமனைகள்
பகுப்பு:தமிழ்நாட்டு மருத்துவமனைகள்
பகுப்பு:இந்தியப் பொது மருத்துவமனைகள்
கனங் சாரி

வலது|thumb| குடா கடற்கரை மணலில் ''கனங் சாரி''
**கானாங் சாரி** (*Canang sari*, பாலி மொழி: ᬘᬦᬂᬲᬭᬶ  ) என்பது பாலி இந்துக்கள் தங்கள் கடவுளான அசிந்தியனுக்கு நன்றி தெரிவிப்பதற்கும் பிரார்த்தனை செய்வதற்கும் நாள்தோறும் வைக்கும் படையல்களில் ஒன்றாகும். பாலி கோயில்களிலும் (புரா), வீடுகளில் உள்ள சிற்றாலயங்களிலும், தரையில் படையலாக  *கனங் சாரிகள்* வைக்கப்படுகின்றன.

## சொற்பிறப்பியல்
கனங் சாரி என்ற சொற்றொடரானது பாலி மொழிச் சொற்களான  *சாரி* (சாரம்), *கனங்* (தென்னை ஓலையால் செய்யப்பட்ட தட்டு போன்ற ஒரு தொன்னை) ஆகியவற்றிலிருந்து வந்ததாகும்.  *கனங்* என்பது  பழைய சாவக மொழியின் இரண்டு எழுத்துக்களைக் கொண்டுள்ளது: *க* (அழகான), *நாங்* (நோக்கம்) ஆகியவை ஆகும்.

## பாகங்கள்
கனங் சாரியில்  *பெபோரோசன்*, *செப்பர்*, *ரக-ரக,* *சாம்பியன் உரசரி* ஆகிய பொருட்கள் உள்ளன.  *பெப்போரோசன்* என்பது முதன்மையாக  வெற்றிலை, வாழை இலை, சுண்ணாம்பு, கேம்பியர், பிரெஸ்டிஜியம், புகையிலை, பாக்கு ஆகியவற்றைக் கொண்டு தயாரிக்கப்படுவதாகும். *பெப்போரோசன்* என்பதானது  இந்து கடவுள்களான மும்மூர்த்திகளைக் குறிக்கிறது. சிவனை சுண்ணாம்பாலும், விஷ்ணுவை வெற்றிலை பாக்காலும், பிரம்மனை கேம்பீயராலும் குறிக்கின்றனர்.  *அர்த்த சந்திரனின்* அடையாளமாக *கனங் சாரி*யில் உள்ள தென்னை ஓலையால் செய்யப்பட்ட ஒரு தொன்னை ( *செப்பர்* ) இருக்கிறது. *ரகா-ரகாவின்* மேல் *சாம்பியன் உரசாரி* உள்ளது. அதன் மேல் ஒரு குறிப்பிட்ட திசையில் பூக்கள் வைக்கப்படுகின்றன. ஒவ்வொரு திசையும் ஒரு இந்துக் கடவுளை ( தேவர் ) குறிக்கின்றது:

* ஈஸ்வரனின் அடையாளமாக கிழக்கு நோக்கி உள்ள வெள்ளை நிறப் பூக்கள்
* பிரம்மனின் அடையாளமாக தெற்கு நோக்கி உள்ள  சிவப்பு நிறப் பூக்கள்
* மகாதேவனின் அடையாளமாக மேற்கு நோக்கி உள்ள மஞ்சள் நிற பூக்கள்
* விஷ்ணுவின் அடையாளமாக வடக்கு நோக்கிச் உள்ள நீலம் அல்லது பச்சை நிற மலர்கள்.

ஒரு *கனங் சாரி*யில் உள்ள கனாங்கின் மேல் ஒரு அளவு *கெபெங்* ( நாணயம் ) அல்லது காகிதப் பணத்தை வைப்பதன் மூலம் அது நிறைவுறுறது. இது காணிக்கையின் சாராம்சத்தை ("சாரி") உருவாக்குவதாகக் கூறப்படுகிறது. 

## பயன்பாடு
உலகிற்கு அமைதியை அளித்ததற்கு நன்றி தெரிவிக்கும் ஒரு வடிவமாக , அசிந்தியனுக்கு ஒவ்வொரு நாளும் *கனங் சாரி* படைக்கப்படுகிறது; இது மிகவும் எளிமையான தினசரி வீட்டுப் படையலாகும். இந்தப் படையலுக்குப் பின்னால் உள்ள தத்துவம் சுய தியாகம் ஆகும், ஏனெனில் இவற்றைத் தயாரிக்க நேரமும் முயற்சியும் தேவை. சமூகத்திலோ அல்லது குடும்பத்திலோ மரணம் ஏற்பட்டால் *கனங் சாரி* படைக்கப்படுவதில்லை.  கிளிவோன், பூர்ணமா, திலேம் போன்ற குறிப்பிட்ட நாட்களில் கானாங் சாரி பயன்படுத்தப்படுகிறது. 

## காட்சியகம்

## மேற்கோள்கள்

பகுப்பு:பாலி மக்களின் பண்பாடு
மெய்நிகர் ஒளிப்படவியல்

**மெய்நிகர் ஒளிப்படவியல்** *(Virtual photography)*என்பது, புதிய ஊடகக் கலையின் ஒரு வடிவமாகும், இதில் நிகழ்பட ஆட்டங்கள் அல்லது பிற மெய்நிகர் உலகங்களின் திரைச்சுடுவுகளை எடுத்து படிமங்கள் உருவாக்கப்படுகின்றன. உலகெங்கிலும் உள்ள இயற்பியல் கலைக்கூடங்களில், மெய்நிகர் ஒளிப்படம் எடுத்தல் இடம்பெற்றுள்ளது. இந்த கலை வடிவத்தின் செல்லுபடியாகும் தன்மை மற்றும் சட்டபூர்வமான தன்மை சில நேரங்களில் கேள்விக்குறியாகிறது, ஏனெனில் மெய்நிகர் ஒளிப்படக் கலைஞர்கள், விளையாட்டின் வடிவமைப்பாளர்கள் மற்றும் கலைஞர்களால் உருவாக்கப்பட்ட கலைப்படைப்புகளை ஒளிப்படம் எடுக்கிறார்கள். பெரும்பாலும், மெய்நிகர் ஒளிப்படக் கலைஞர்கள் "நிஜ வாழ்க்கை" ஒளிப்படக் கலைஞர்களைப் போலவே அதே உந்துதல்களைப் பகிர்ந்து கொள்கிறார்கள், இதில் பார்வைக்கு சுவாரசியமான படங்களைப் பிடிக்கவும், நினைவுகளைப் பாதுகாக்கவும், தொழில்நுட்ப நிபுணத்துவத்தை நிரூபிக்கவும் விருப்பம் உள்ளதாக நினைக்கிறார்கள்.

மெய்நிகர் ஒளிப்படக் கலையின் ஆரம்பகால படைப்புகளில் ஒன்று ஈவா மற்றும் பிராங்கோ மேட்சின் பதின்மூன்று மிக அழகான அவதாரங்கள் ஆகும். இது 2006 ஆம் ஆண்டு 'செகண்ட் லைப்' என்ற  மெய்நிகர் உலகில் காட்சிப்படுத்தப்பட்டது. இந்த கண்காட்சியில் செகண்ட் லைப் அவதாரங்களின் ஒளிப்படங்கள் ஒரு மெய்நிகர் கலைக்கூடத்தில் அமைக்கப்பட்டன. இருப்பினும், 1999 இல் வெளியிடப்பட்ட மெட்டல் கியர் சாலிட்: இன்டெக்ரல் விளையாட்டிலிருந்து தனித்தனியாக ஒரு ஒளிப்பட பயன்முறையைக் கொண்டிருந்தது, அங்கு ஒருவர் சில கதாபாத்திரங்களின் படிமங்களை எடுக்க முடியும், இருப்பினும் படிமங்களை ஏற்றுமதி செய்ய முடியுமா என்பது தெரியவில்லை. 2004 இல் வெளியிடப்பட்ட கிரான் டூரிசுமோ 4, வீரர்கள் படிமங்களை ஏற்றுமதி செய்ய அனுமதிக்கும் ஒளிப்பட பயன்முறையை உள்ளடக்கிய முதல் அறியப்பட்ட நிகழ்பட ஆட்டங்களாகும்.

## இவற்றையும் காண்க
* மெய்நிகர் மெய்ம்மை
* தோற்ற மெய்ம்மை

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பைசரன் பள்ளத்தாக்கு

**பைசரன் பள்ளத்தாக்கு** (*Baisaran Valley*), இந்தியாவின்  ஜம்மு காஷ்மீர் ஒன்றியப் பகுதியின் அனந்தநாக் மாவட்டத்திலுள்ள, பகல்காம் நகரத்திலிருந்து 5 கிலோமீட்டர் தொலைவில் புல்வெளிகளும், தேவதாரு மரங்களும், பனிமூடிய மலைகளும் கொண்ட இயற்கை அழகு மிக்க சுற்றுலாத் தலமாகும். இமயமலையின் ஒரு மலைத்தொடரான பீர் பாஞ்சால் மலைத்தொடரில்   7851 அடி உயரத்தில் பைசரண் பள்ளத்தாக்கு அமைந்துள்ளத.இதனருகில் லித்தர் பள்ளத்தாக்கு மற்றும் லித்தர் ஆறு பாய்கிறது. 

## அமைவிடம்
பைசரண் பள்ளத்தாக்கு பகல்காமிற்கு 5 கிலோமீட்டர் தொலைவிலும், மாவட்டத் தலைமையிடமான  அனந்தநாக் நகரத்திற்கு வடக்கே 46.9 கிலோமீட்டர் தொலைவிலும், ஜம்மு காஷ்மீர் ஒன்றியத் தலைமையிடமான சிறீநகருக்கு தென்கிழக்கே 94.கிலோமீட்டர் தொலைவிலும் உள்ளது. 

## சுற்றுலா

* இயற்கை அழகு: மிக்க பைசரன் பள்ளத்தாக்கு என்பது பச்சை புல்வெளியாகும். இது பசுமையான மேய்ச்சல் நிலங்கள், காட்டுப்பூக்கள் மற்றும் அமைதியான சூழலைக் கொண்டுள்ளது. இவ்விடம் இயற்கை ஆர்வலர்கள், புகைப்படக் கலைஞர்கள் மற்றும் அமைதியை நாடுபவர்களுக்கு ஏற்றதாக உள்ளது.. நிலப்பரப்பு தெளிவான நீல வானம் மற்றும் உயர்ந்த மலைகளுடன் சுவிட்சர்லாந்து புல்வெளிகளை ஒத்துள்ளது.
* பகல்காம் நகரத்திலிருந்து இவ்விடத்திற்குச் செல்ல சாலை வசதிகள் இல்லாததால்  மட்டக்குதிரைகள் மீது ஏறி இவ்விடத்தை அடையலாம். 
* பைசரண் பள்ளத்தாக்கு பகல்நேர சுற்றுலாவிற்கு ஏற்றது. தேநீர் மற்றும் சிற்றுண்டிகளை வழங்கும் சிறிய கடைகள் உள்ளது.  

## பார்வையிட சிறந்த நேரம்
ஏப்ரல்-சூன் மாதங்கள் பைசரண் பள்ளத்தாக்கை பார்வையிட உகந்த காலம் ஆகும். இக்காலம் பசுமைப் புல்வெளிகள், காட்டுப்பூக்கள் மற்றும் இனிமையான வானிலைக்கு சிறந்தது. மலையேற்றம் மற்றும் குதிரை சவாரிக்கு ஏற்றது.
## 2025 தீவிரவாத தாக்குதல்கள்

22 ஏப்ரல் 2025 அன்று பைசரண் பள்ளத்தாக்கை காண வந்த இந்து சமயச் சுற்றுலாப் பயணிகளில் 26 பேர், பாகிஸ்தானில் செயல்படும் லஷ்கர்-ஏ-தொய்பாவின் கிளை அமைப்பைச் சேர்ந்த தீவிரவாதிகள் துப்பாக்கிக் குண்டுகளால் சுட்டுக்கொல்லப்பட்டனர்.மேலும் 24 பேர் படுகாயமடைந்தனர். இந்த தாக்குதலுக்கு அகில இந்திய இமாம்கள் அமைப்பின் தலைவர் கடும் கண்டனம் தெரிவித்துள்ளார்.
### தாக்குதலுக்கு எதிர்விளைவுகள்
இந்தியாவிற்கு எதிராக பாகிஸ்தானிலிருந்து செயல்படும் தீவிரவாதத்தை ஒடுக்க இந்திய அரசின் அமைச்சரவையில் 23 ஏப்ரல் 2025 அன்று எடுக்கப்பட்ட முடிவுகளின்படி, கீழ்கண்ட நடவடிக்கைகள் இந்திய அரசு எடுத்தது.
* இந்திய-பாகிஸ்தான் இடையே ஏற்கனவே இருந்த சிந்து நீர் ஒப்பந்தத்தை தற்காலிக நிறுத்தப்பட்டது.
* இந்திய-பாகிஸ்தான் எல்லையில் உள்ள வாகா எல்லைச் சாவடி உடனடியாக மூடப்பட்டது.
* சுற்றுலா, மருத்துவம் மற்றும் பணி நிமித்தமாக இந்தியாவில் தங்கியுள்ள பாகிஸ்தானியர்கள் ஏப்ரல் 2025 தேதிக்குள் இந்தியாவை விட்டு வெளியேற வேண்டும்.
* பாகிஸ்தானில் உள்ள இந்திய தூதரக அதிகாரிகளின் எண்ணிக்கை 30 ஆக குறைக்கப்படும். அதே போன்று இந்தியாவில் உள்ள பாகிஸ்தான் தூதரக அதிகாரிகளில் எண்ணிக்கை குறைக்கப்படும்.
* இனிமேல் பாகிஸ்தானியர்கள் இந்தியாவிற்கு வருவதற்கு விசா வழங்கப்படாது.
## விமர்சனங்கள்
2025 பகல்காம் தாக்குதலுக்கு இந்திய அரசே காரணம் என்றும் மற்றும் பாகிஸ்தானை ஆதரித்தும் பேசிய அசாம் சட்டப் பேரவை உறுப்பினர் அமீனுல் இஸ்லாமை  தேச விரோதச் சட்டத்தின் கீழ் கைது செய்யப்பட்டு 25 ஏப்ரல் 2025 அன்று சிறையில் அடைக்கப்பட்டார்.

## இதனையும் காண்க
* ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்
* ஜம்மு-காஷ்மீரில் சுற்றுலா
## மேற்கோள்கள்

பகுப்பு:அனந்தநாக் மாவட்டம்
பகுப்பு:ஜம்மு காஷ்மீர் புவியியல்
பகுப்பு:சம்மு காசுமீரில் தீவிரவாதத் தாக்குதல்கள்
பகுப்பு:ஜம்மு காஷ்மீரில் சுற்றுலா
டை-டெர்ட்-பியூட்டைல் ஈதர்

**டை-டெர்ட்-பியூட்டைல் ஈதர்** (Di-tert-butyl ether) என்பது C8H18O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு ஒரு மூன்றாம் நிலை ஈதர் ஆகும். மூன்றாம் நிலை ஈதர்களின் வகுப்பின் எளிமையான உறுப்பினராக கருதப்படும் இச்சேர்மம் முதன்மையாக கோட்பாட்டுநிலை ஆர்வத்தைக் கொண்டுள்ளது. நிறமற்ற நீர்மமாகவும் காணப்படுகிறது.

## மேலும் காண்க
* ஈதர்
* இருமெத்தில் ஈதர்
* டை எத்தில் ஈதர்

## மேற்கோள்கள்

பகுப்பு:டை ஆல்கைல் ஈதர்கள்
பகுப்பு:ஈதர் கரைப்பான்கள்
பகுப்பு:மூவிணைய பியூட்டைல் சேர்மங்கள்
பகுப்பு:சமச்சீர் ஈதர்கள்
பகுப்பு:கரிமச் சேர்மங்கள்
கிருசுணகஞ்ச் சட்டமன்றத் தொகுதி

**கிருசுணகஞ்ச் சட்டமன்றத் தொகுதி** (Krishnaganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. கிருசுணகஞ்ச், ராணாகட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சோடியம் ஐப்போ அயோடைட்டு

**சோடியம் ஐப்போ அயோடைட்டு** (Sodium hypoiodite) என்பது INaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்வேறு கரிம வேதியியல் வினைகளில் ஆக்சிசனேற்றியாகப் பயன்படுத்தப்படுகிறது. நைட்ரசன் அணுக்களில் அயோடினேற்றம் ஏற்படுத்துகிறது. அதாவது 1ஐதரசன்-பென்சோ டிரையசோலை, 1-அயோடோ-1ஐதரசன்-பென்சோ டிரையசோலாக மாற்றுகிறது. இமைன் சேர்மத்தை ஒத்த அயோடோ இமைனாக மாற்றுகிறது. இது ஆக்சிசனேற்ற ரீதியாக மெத்தில் கீட்டோன்களைப் பிரித்து அயோடோஃபார்மைக் கொடுக்கிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:ஐப்போ அயோடைட்டுகள்
பகுப்பு:கனிம வேதியியல் சேர்மங்கள்
பென்சாயில்பெரோசீன்

**பென்சாயில்பெரோசீன்** (Benzoylferrocene) என்பது C17H14FeO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரோசீனைல் பீனைல் கீட்டோன் என்ற பெயராலும் அழைக்கப்படுகிறது. இந்தச் சேர்மத்திற்கான சோதனைத் தரவுகள் மிகக் குறைவாகும்.  முதன்முதலில் 1961 ஆம் ஆண்டு கார்ல் சிலாக்கல் மற்றும் பலரால், பல பெரோசீன் வழிப்பெறுதிகளுடன் இணைந்து பென்சாயில்பெரோசீன் தயாரிக்கப்பட்டது.

## மேற்கோள்கள்

பகுப்பு:பெரோசீன்கள்
பகுப்பு:கனிம வேதியியல் சேர்மங்கள்
டிசிப்ரோசியம் சிடானைடுகள்

**டிசிப்ரோசியம் சிடானைடுகள்** (*Dysprosium stannides*) என்பவை நிலையான நிலைமைகளின் கீழ், டிசிப்ரோசியமும் வெள்ளீயமும் இணைந்து உருவாக்கும் பல இடை உலோக சேர்மங்களைக் குறிக்கும். இவையே  டிசிப்ரோசியம் சிடானைடுகள் எனப்படுகின்றன. Dy5Sn3 மற்றும் DySn2 உள்ளிட்ட எளிய மூலக்கூற்று வாய்ப்பாடுகளை இவை கொண்டுள்ளன. ஆனால் நான்கு இடை உலோகங்கள் இடைநிலை இயைபைக் கொண்டுள்ளன. 1,866 °செல்சியசு (3,391 °பாரங்கீட்டு) வெப்பநிலைக்கும் அதிகமான வெப்பநிலையை டிசிப்ரோசியம் சிடானைடுகள்  தாக்குப்பிடிப்பதாக நம்பப்படவில்லை. இவ்வெப்பநிலையில் Dy5Sn3 சிதைவடைகிறது. டிசிப்ரோசியம் ஒரு இலாந்தனாய்டு என்றாலும், இதன் f சுற்றுப்பாதை உலோகப் பிணைப்பில் பங்கேற்க வாய்ப்புள்ளது: டிசிப்ரோசியமும் வெள்ளீயமும் கலக்கப்படும்போது, சமாரியமும் வெள்ளீயமும் கலக்கப்படும்போது வெளியிடப்படும் என்தால்பிக்கு மாறுபட்ட ஒரு என்தால்பியை வெளியிடுகிறது. 

DySn2 சிர்கோனியம் டைசிலிசைடு சேர்மத்தின் படிக அமைப்பை ஏற்றுக்கொள்கிறது.  மேலும் கிட்டத்தட்ட 17 கெல்வின் (−429.1 °பாரங்கீட்டு) வெப்பநிலையில் நீல் மாற்றத்திற்கு உட்படுகிறது. நீல் புள்ளிக்குக் கீழே உள்ள காந்த வடிவமைப்பு அணு அலகு செல்லுடன் ஒப்பிட முடியாத காலங்களைக் கொண்டுள்ளது.  இது சைனூசாய்டல் பண்பேற்றத்திற்கு வழிவகுக்கிறது. கோட்பாட்டளவில், DySn2 மிகக் குறைந்த வெப்பநிலையில் ஒப்பிடக்கூடிய இடஞ்சார்ந்த காலத்துடன் வேறுபட்ட காந்த வடிவத்திற்கு மாற வேண்டும். ஆனால் 1.5 கெல்வின் (−456.97 °பாரங்கீட்டு) வெப்பநிலையில் கூட அளவிட முடியாத வடிவம் நிலைத்திருக்கிறது.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:வெள்ளீய சேர்மங்கள்
பகுப்பு:இடை உலோகவியல்
பகுப்பு:கனிம வேதியியல் சேர்மங்கள்
குரோமியம்(III) செலீனைடு

**குரோமியம்(III) செலீனைடு** (Chromium(III) selenide) என்பது Cr2Se3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். CrSe உடன் இணைந்து பல குரோமியம்-செலீனியம் கட்ட சேர்மங்களில் இதுவும் ஒன்றாகும். அரக்கு நிறத்தில் படிக உருவமற்ற தூளாக குரோமியம்(III) செலீனைடு உருவாகிறது. சாய்சதுரத் தொகுதி படிக அமைப்பைக் கொண்டுள்ளது.

## பண்புகள்
70 கெல்வின் வெப்பநிலைக்கு கீழான வெப்பநிலையில் குரோமியம்(III) செலீனைடு பெர்ரோ காந்தப் பண்பைக் கொண்டுள்ளது.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:செலீனைடுகள்
பகுப்பு:கனிம வேதியியல் சேர்மங்கள்
தேசிய நெடுஞ்சாலை 160அ (இந்தியா)

**தேசிய நெடுஞ்சாலை 160அ** (*National Highway 160A (India)*) பொதுவாக **தே. நெ. 160அ** எனக் குறிப்பிடப்படுகிறது. இது இந்தியவின் தேசிய நெடுஞ்சாலை ஆகும். இது தேசிய நெடுஞ்சாலை 60-ன் ஒரு கிளைச்சாலையாகும். தேசிய நெடுஞ்சாலை 160அ இந்தியாவின் மகாராட்டிர மாநிலத்தில் செல்கிகிறது.

## வழித்தடம்
தேசிய நெடுஞ்சாலை 160அ மகாராட்டிர மாநிலத்தில் உள்ள சின்னார், கோட்டி, திரிம்பகேசுவர், மோக்டா, ஜவகர், விக்ரமகட், மேனர், பால்கர் ஆகிய நகரங்களை இணைக்கிறது.

## சந்திப்புகள்
:  சின்னார் அருகே  முனையம்
:  கோட்டி அருகே
:  திரிம்பக் அருகே
:  மேனர் அருகே

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்
திறந்தவெளி தெரு வரைபடத்தில் என். எச். 160ஏ

பகுப்பு:இந்திய தேசிய நெடுஞ்சாலைகள்
சில்லாநத்தம்

**சில்லாநத்தம்** (*Sillanatham*) இந்திய தீபகற்பத்தில் உள்ள தமிழ்நாடுமாநிலத்தின் தூத்துக்குடி மாவட்டத்தில் இடம்பெற்றுள்ள ஒட்டப்பிடாரம் தாலுகாவில் அமைந்துள்ளது. 

## அமைவிடம்
சில்லாநத்தம் கடல் மட்டத்திலிருந்து சுமார் 54.05 மீட்டர் (177.3 அடி) உயரத்தில் (8.8748°N 78.0702°E) என்ற புவியியல் ஆயத்தொலைவுகளுடன் அமைந்துள்ளது. தூத்துக்குடி மாவட்டம் தமிழ்நாட்டின் தென்கிழக்கே உள்ளது.

## மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி , சில்லாநத்தத்தின் மக்கள் தொகை 1,594 ஆக இருந்தது. இதில் ஆண்கள் 795 பேர் மற்றும் பெண்கள் 799 பேர் இருந்தனர். குழந்தைகள் மக்கள் தொகையில் 10.1% பேர் ஆவார்கள். கல்வியறிவு விகிதம் 90.39% ஆக இருந்தது.

## தொழில்
தமிழ்நாடு மாநில தொழில் மேம்பாட்டுக் கழகத்திற்குச் சொந்தமான 380 ஏக்கர் பரப்பளவில் ஒரு தொழிற்பேட்டை சில்லாநத்தத்தில் உள்ளது. அங்கு வியட்நாமிய மின்சார வாகன உற்பத்தியாளரான வின்பாசுட்டு மற்றும் சிப்காட்டு  (கூட்டு முயற்சி) ஆகியவற்றால் மின்சார வாகனங்கள் மற்றும் மின்கலன்கள் தயாரிப்பதற்கான அடிக்கல் நாட்டு விழா பிப்ரவரி 25, 2024 அன்று நடைபெற்றது.

## அரசியல்
சில்லாநத்தம் பகுதி ஓட்டப்பிடாரம் சட்டமன்றத் தொகுதியின் கீழ் வருகிறது. மேலும், இந்தப் பகுதி தூத்துக்குடி மக்களவைத் தொகுதியைச் சேர்ந்தது ஆகும்.

## மேற்கோள்கள்

பகுப்பு:தூத்துக்குடி மாவட்டத்திலுள்ள ஊர்களும் நகரங்களும்
பகுப்பு:தூத்துக்குடி
பாலிகார்பனேட்டு

**பாலிகார்பனேட்டு** (*Polycarbonate*) என்பது கார்பனேட்டு அலகுகளின் சங்கிலியைக் கொண்ட ஓர் ஆக்சோகார்பன் ஈரெதிர்மின் அயனியாகும். இங்கு அடுத்தடுத்த கார்பனைல் குழுக்கள் பகிரப்பட்ட கூடுதல் ஆக்சிசன் அணுக்களால் நேரடியாக ஒன்றோடொன்று இணைக்கப்படுகின்றன. அதாவது, அவை பாலிகார்பானிக்கு அமிலங்களின் இணை காரங்கள் ஆகும். கார்பானிக்கு  அமிலத்தின் கருத்தியல் நீரிலிகள் அல்லது கார்பன் டை ஆக்சைடின் பலபடிகளாகக் கருதப்படுகின்றன. இவை –O[(C=O)–O]n– என்ற கட்டமைப்பையும் [CnO2n+1]2– என்ற மூலக்கூற்று வாய்ப்பாட்டையும் கொண்டுள்ளன.

கார்பனேட்டு ஈரெதிர்மின் அயனிகள் நன்கு அறியப்பட்டவையாக இருந்தாலும், பல உப்புகளில் காணப்படுவது போல, இதன் எசுத்தர்களைக் கொண்ட பல கரிம சேர்மங்கள் உருவாக்கப்பட்டுள்ளன.  மேலும் தாய் கார்பானிக்கு அமிலமும் நன்கு அறியப்பட்டதாக இருந்தாலும், உயர் ஒப்புமைகள்  கணிசமாக குறைந்த நிலைத்தன்மை கொண்டவையாகும். சகப்பிணைப்பு இருகார்பனேட்டு, முக்கார்பனேட்டு கட்டமைப்புகளும்  அயனி இருகார்பனேட்டு உப்புகளின் சில எடுத்துக்காட்டுகள் மட்டுமே செய்யப்பட்டுள்ளன. மேலும் இவற்றின் இணை அமிலங்கள் கோட்பாட்டளவில் மட்டுமே ஆய்வு செய்யப்பட்டுள்ளன. n=6 வரையிலான பாலிகார்பனேட்டுகள் கோட்பாட்டளவில் ஆய்வு செய்யப்பட்டுள்ளன. ஈரெதிர்மின் அயனிகள் சிற்றுறுதி கொண்டவை  மட்டுமே, ஆனால் உலோக எதிர் அயனிகளுடன் அல்லது அவற்றின் இணை அமிலங்களாக இணைக்கப்படும்போது நிலைப்படுத்தப்படுகின்றன.

டை-டெர்ட்டு-பியூட்டைல் ​​டிரைகார்பனேட்டு பல்வேறு வினையூக்கிகளின் முன்னிலையில் கார்பன் டை ஆக்சைடை வெளியேற்றி டை-டெர்ட்-பியூட்டைல் ​​டைகார்பனேட்டை உருவாக்குகிறது. நீண்ட சங்கிலி கார்பன் டை ஆக்சைடு சில்படிமங்களும்  இதேபோல் வெளிப்புற வெப்ப உமிழ்வுடன் சிதைவடையும் என்று எதிர்பார்க்கப்படுகிறது.

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:ஆக்சோகார்பன்கள்
பகுப்பு:கனிம வேதியியல் சேர்மங்கள்
மகாத்மா காந்தி விளையாட்டரங்கம்

**மகாத்மா காந்தி விளையாட்டரங்கம்** (*Mahatma Gandhi Stadium*) என்பது தமிழ்நாட்டின் சேலத்திலுள்ள ஒரு விளையாட்டு அரங்கமாகும். 1973 ஆம் ஆண்டு முதல் தமிழ்நாடு துடுப்பாட்ட அணிக்கு எதிராக விளையாடியதில் இருந்து இந்த அரங்கம் ஏழு முதல் தரப் போட்டிகளை  நடத்தியுள்ளது. 1992 ஆம் ஆண்டில் தமிழ்நாடு துடுப்பாட்ட அணி ஆந்திரப் பிரதேச துடுப்பாட்ட அணிக்கு எதிராக விளையாடியபோது இந்த மைதானம் தனது கடைசி முதல் தர போட்டிகளை நடத்தியது. இந்த விளையாட்டரங்கத்திற்கு மோகன்தாசு கரம்சந்த் காந்தியின் பெயரிடப்பட்டது.

இந்த மைதானம் 1972 ஆம் ஆண்டு நிறுவப்பட்டது. இது இந்திய விளையாட்டு மேம்பாட்டு ஆணையத்தால் நிர்வகிக்கப்பட்டு வருகிறது. இது கட்டப்பட்டதிலிருந்து எந்த புதுப்பித்தலும் செய்யப்படவில்லை என்பதால் மைதானத்தின் நிலை மிகவும் மோசமாக உள்ளது. ஆனால் 2013 ஆம் ஆண்டில், தமிழ்நாடு அரசு ரூ. 1 கோடியை அனுமதித்து அரங்கத்தை புதுப்பிக்க முடிவு செய்தது. அதில் ரூ. 60 லட்சம் 400 மீட்டர் தடகளப் பாதை, ஒரு கால்பந்து மைதானம், புல்வெளிகள் மற்றும் ஒரு நடைப்பயிற்சிப் பாதை ஆகியவற்றிற்குப் பயன்படுத்தப்படும் என்றும் மேலும் கைப்பந்து, கூடைப்பந்து மைதானங்கள் மற்றும் கழிப்பறை வசதிகள் உள்ளிட்ட உள்கட்டமைப்புகள் மேம்படுத்தப்படும் எனவும் திட்டமிடப்பட்டது.

## மேற்கோள்கள்

## வெளி இணைப்புகள்
* CricketArchive
* Wikimapia
* ESPNcricinfo
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:விளையாட்டு அரங்குகள்
அரசு மருத்துவக் கல்லூரி, தோடா

**அரசு மருத்துவக் கல்லூரி, தோடா** (*Government Medical College, Doda*) என்பது 2020ஆம் ஆண்டில் நிறுவப்பட்ட ஒரு முழு அளவிலான மூன்றாம் நிலையிலான அரசு மருத்துவக் கல்லூரி ஆகும். இக்கல்லூரி இளநிலை மருத்துவம் மற்றும் அறுவை சிகிச்சை பட்டப்படிப்பை வழங்குகிறது. இந்த கல்லூரி சம்மு பல்கலைக்கழகத்துடன் இணைக்கப்பட்டுள்ளது. இந்தக் கல்லூரி தேசிய மருத்துவ ஆணையத்தால் அங்கீகரிக்கப்பட்டுள்ளது. இது தோடாவில் மிகப்பெரிய மருத்துவமனைகளில் ஒன்றாகும். தேசிய தகுதி நுழைவுத் தேர்வின் மூலம் தகுதியின் அடிப்படையில் கல்லூரிக்கு மாணவர்கள் தேர்வு செய்யப்படுகின்றனர்.

## கல்வி
அரசு மருத்துவக் கல்லூரி, தோடாவில் மாணவர்கள் இளநிலை மருத்துவம் மற்றும் அறுவையியலில் படிப்பினையும் பயிற்சியினையும் வழங்குகிறது.

## மேற்கோள்கள்

## வெளியிணைப்புகள்
* http://gmcdoda.in

பகுப்பு:சம்மு காசுமீரில் கல்வி
பகுப்பு:மருத்துவக் கல்லூரிகள்